የቡድን መሪው አያይዘውም “በቅድመ ጨዋታ ግንኙነታችን ደግሞ የምንጫወትበትን ማሊያ እንድንለውጥ የሚያስገድድ ሀሳብ ይዘው መቅረባቸው ነው” ያሉት አቶ ሰይፈ ሀሳባቸውን ሲያብራሩ “ዳሽን ቢራ በሜዳው ሲጫወት ለመልበስ ያስመዘገበው ማሊያ ሙሉ አረንጓዴ ቢሆንም ከእኛ ጋር ለመጫወት ግን ሙሉ ቀይ ማሊያ ይዘው ቀረቡ። የእኛ ማሊያ ደግሞ ከላይ ቡኒ ሆኖ ከታች ቢጫ ስለሆነ ማሊያ ቀይሩ ተብሎ ከዳሽን ቢራ ተነገረን። እኛ ግን አንድ ቡድን በሜዳው ለመጫወት የሚጠቀምበትን ማሊያ በመጀመሪያ ባስመዘገበው እንዲጫወት ይገደዳል የሚለውን ህግ ጠቀስን። ኮሚሽነሩ አቶ ተስፋዬ ኦሜጋ ህጉን ገልጠው ከተመለከቱ በኋላ የዳሽን ሀሳብ ውድቅ እንዲሆን ወሰኑ” ብለዋል።
